Účastník ZPC	
Meno, priezvisko, titul:	Viliam Kratochvíl, doc., PaedDr., PhD.	
Úsek:	riaditeľ	
	
Zahraničná pracovná cesta	
Miesto konania – štát, mesto:	Česká republika, Jihlava	
Organizátor:	Občanské sdružení PANT, MŠMT	
Termín:	19. november 2013	
Účel:	lektorské vystúpenie na seminári pre učiteľov dejepisu stredných a základných škôl	
Rokovací jazyk:	slovenský, český	
	
Rámcový program	
Program v Jihlave sa začal o 9.00 a skončil o 15.00. Zúčastnilo sa ho 26 učiteľov dejepisu základných a stredných škôl. Seminár bol realizovaný v rámci programu na podporu vzdelávania dejepisu v Českej republike ako súčasť projektu „Moderní dějiny do škol“ financovaný v rámci Operačného programu „Vzdelávaní pro konkurenceschopnost z Evropského sociálního fondu a rozpočtu Ministerstva školství, mládeže a tělovýchovy“. Tento seminár je súčasťou môjho dlhoročného pedagogického pôsobenia, aktívnej práce s učiteľmi dejepisu v Českej republike.	
Stručný priebeh	
V seminári som sa zaoberal problematikou rozvíjania vizuálnej gramotnosti, spôsobilostí žiakov verbalizovať neverbálne školské historické pramene, piktoriálnej čitateľskej spôsobilosti. Prostriedkom k tomu bol súbor udalostných karikatúr, ktoré sa viažu na obodobie rokov 1938 – 1969 v kontexte národných a svetových dejín medzivojnového obdobia – Politika appeasementu a ČSR ikonograficky a v kombinovaných textoch.

Odporúčania a závery	
V spätnej väzbe, ktorú sme získali od učiteľov sme nezaznamenali podstatné alebo závažné odporúčania, záverom bolo pozitívne hodnotenie tohto pracovného seminára. Táto spätná väzba bude spracovaná a uverejnená na stránke www.moderni-dejiny.cz 	
Očakávaný prínos	
Prínos spočíva v tom, že praktický seminár priniesol základné podnety na prácu s rôznorodou škálou historických prameňov, ktoré tvoria integrálnu súčasť modernej výučby dejepisu či didaktického systému. Prispel k rozvíjaniu procedurálnych kompetencií žiakov, ako niečo analyzovať, napr. podľa modelov, procedúr, podľa katalógu analytických otázok rozobrať neverbálny prameň a chápať ho ako ikonický text, ktorý je zdrojom získavania ďalších historických informácií. 

Prehľad prinesenej dokumentácie a miesto jej uloženia	
Súbor metodických modelov práce so školskými historickými prameňmi je uložený na ŠPÚ.	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva www.minedu.sk	
	
Súhlasím so zverejnením správy na internete.	
Správu vypracoval: Viliam Kratochvíl	
Dátum:  20.11. 2013	
Správu schválil: Ing. Ivan Stankovský, CSc.